
Af de fire i Europa forekommende Arter af Slægten Rka- 
gium F. (Stenocorus GEOFFR.) har hidtil kun tre været kjendte 
som skandinaviske, nemlig mordax Desc. (inguisitor F.) og 
inquisitor L. (indagator F.), begge almindeligt udbredte baade 
i Sverige og Norge fra Skaane til Finmarken, samt sycophanta 
Scurank (mordax F., grandiceps THoms.), den sidste hidtil 
fundet i det sydlige og mellemste Sveriges Egeskove, men endnu 
ikke paatruffet inden Norges Grændser. Maaske turde imidlertid 
ogsaa denne Art med Tiden vise sig at tilhöre Norges Fauna, 
siden det ser ud til, at vi herfra vort Land kan opvise den hid- 
til manglende fjerde Art, nemlig Rkag. bifasciatum F, der end- 
nu saavidt vides ikke er observeret noget Sted i Sverige. 

Under Arbeidet med Ordningen af vort Universitetsmuseums 
indenlandske Coleoptersamling har jeg nemlig blandt en hel Del 
andre interessante Fund fra gamle, længst forsvundne Dage ogsaa 
stödt paa et Exemplar af denne Art, som den vedfæstede Etiket 
viser fundet i Eker Præstegjeld, Buskeruds Amt, af forlængst af- 
döde Provst J.. Berc eller ialfald af ham i sin Tid erholdt 
derfra. Exemplaret, der er en defekt 7 (Fölehornene og delvis 
ogsaa Födderne afbrukne) af normalt Udseende og 16 mm. lang, 
er nemlig med Provst Berc’s egen Haandskrift etiketteret saale- 
des: »R[kagium]. n. sp. Eger, Vestfossen», saa der kan neppe 
være nogen Grund til at drage Fundets Tilforladelighed i Tvivl. 

Provst BERG, der var en særdeles ivrig og flittig Samler og har- 
efterladt sig en meget smuk Coleoptersamling, der nu sammen 
med flere andre Specialsamlinger indordnes i Museets Hoved- 
samling, gjorde i sin Tid Indsamlinger af Coleoptera paa for- 
skjellige Kanter af Landet, ligesom han ogsaa synes at have 
haft Hjælpere, der leilighedsvis skaffede ham Exemplarer. Hvor- 
vidt han selv har taget den her omhandlede Art eller faaet den 
gjennem nogen, anden Samler, er nu ikke saa, godt at vide; men 
der synes i hvert Fald at være al Grund til at tro, at den ved- 
fæstede Etiket er rigtig, da Fundet af denne Træbuk hos os 
ikke i sig selv er mere usandsynligt end af saa mangen anden 
sydligere Art, der uventet har vist sig ogsaa at friste Livet her 
under vore nordlige Breddegrader. 

Efter dette vil der altsaa være al Opfordring til specielt 
at eftersåge den her omhandlede Art ogsaa andre Steder inden 
Skandinavien. Sin Udvikling undergaar den, som det synes, 
hovedsagelig i Bartrær, og træffes derfor ogsåa mest paa dem. 
Saaledes anförer CANDÉZE, at dens Larve lever i Pinus-Arter, 
og LETZNER fandt dem i raadne Granstammer. - At de imidlertid 
ogsaa lever i Lövtrær fremgaar deraf, at ScHIODTE opgiver Ege- 
stammer, og "WesrHorr raadne Bögestubber som Findesteder for 
Larverne. - Hvad forresten angaar Larvens Udseende m. v., sam- 
menlignet - med -de åvrige Ragium-Arters, kan henvises til H. 
J. KoLBE's Afhandling: »Die Entwickelungsstadien der Rkagium- 
Arten und‘ des ` Rharenusium salicis, nebst einer vergleichend- 
systematischen Untersuchung der Larven und Imagines dieser 
Gattungen und ihrer Species», indeholdt i-+Entomologische Nach- 
richten», Jahrg. X., 1884, hvor der ogsaa forefindes en fuldstæn- 
dig Litteraturfortegnelse over disse Insekters Udviklingsstadier , 
og Levevis tilligemed en kritisk Gjennemgaaelse af samme. 


bed Kristiania, 28 August 1890. 

